LidanRubinov/Halacha-QA huggingface dataset:
שאלה: הפרשת תר"ו מתמר: לכבה"ר יש לנו בגינה עץ תמר, השאלה היא איך נפריש מהם תר"ו בצורה הטובה ונוחה ביותר, כי אנחנו קוטפים אותם בשלב שלא כולם בשלים אלא כל כמה יום יש כמה שנהפכים לבשלים? כמו כן האם צריך להפריש מהם תר"ו בבית או אפשר להשאיר אותם החוץ, שזה במרפסת ליד הבית ומשם להפריש מהם תר"ו? אשמח אם כבוה"ר ינקטו בספר שאפשר לראות שם פרוט יותר רחב. ו איתמר.
תשובה: וברכת ד  כאשר נגמרת מלאכת השדה, דהיינו אפשר לקטוף אז קוטפים ומברכים. אפילו אם נקטו לפני הבשלה גמורה (כגון: זן בארי)מפרישים לפני הבחלתו, כיוון שנגמרה מלאכת השדה. וכן לעניין בננות שנקטפות ירוקות ומצהיבות אח"כ, מפרישים משעה שנגמרה מלאכת השדה. אפשר להפריש בחצר אם התמרים בערמה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בריכה ביתית וקטנה בשבת: לכבוד הרב שמי אופיר, מעוניין לדעת האם בשבת מותר להתרחץ ולשחות בבריכה משפחתית קטנה בגובה 85 סנטימטר אורך 4.5 מטר ורוחב 2.2 מטר. ב אופיר
תשובה: בילקוט יוסף סימן שא  בהלכות שבת - האריך שם הראשון לציון הגאון הרב יצחק יוסף שליט"א (שבת כרך ב  עמודים ז -טו )והביא 9 דינים שיש לדון בהם בשאלה זו, כגון: האם אין חשש שמא יסחוט? האם יש לחוש לאיסור התעמלות? האם יש לחוש למלבן? האם יש לחוש למה שאומרת הגמרא בביצה לו. שאסור לשוט במים בשבת? סוף דבר הוא כותב שם: ולענין הלכה, אף שצידדנו להקל לרחוץ בבריכה בשבת באיזה אופנים, מכל מקום למעשה יש להורות שלא לרחוץ בבריכה בשבת, ובפרט בגד ים, וכן השיב לו מרן הרב עובדיה יוסף שליט"א. ועיין עוד בשו"ת אור לציון חלק ב  סימן מז  עמוד שיז. לכן להלכה למעשה : אסור לשחות בבריכה בשבת, ויש בה משום זילותא דשבת ועובדין דחול.
שאלה: האם לכל אחד יש  חבילה : האם לכל אחד יש חבילה? האם כל אחד מסתובב עם חבילה משלו על משהו שעשו לו בעבר? האם זה קיים לכל אדם? מדוע הבורא עושה דברים אלו לאדם? ו
תשובה: אנחנו פועלים בשני מעגלים: מציאות אובייקטיבית - מה שהקב"ה מזמן לנו בחיים, דברים שאין לנו שליטה עליהם: מלחמות, תאונות, מחלות וכד  מציאות סוביקטיבית - כיצד אנחנו מגיבים על הארועים הללו. הורים מתגרשים, יש להם שני בנים. אחד מושפע בדרך אחת והשני בדיוק הפוך. האחד מפתח אישיות בוגרת ועצמאית. השני מפתח אישיות ילדותית וחסרת בטחון. כאשר מדברים על  חבילה  צריך להפריד בין מה שהמציאות מזמנת לנו ובין התגובה שלנו על הדברים. על פי רוב, אי אפשר לשנות את המציאות, אבל צריך ללמוד להגיב כלפיה בדרך נכונה, זו העבודה שהתורה וח מלמדים אותנו: איזהו עשיר השמח בחלקו. איזהו גיבור הכובש את יצרו. מאמרים אלו ורבים אחרים באים ללמד אותנו כיצד להגיב למציאות שהקב"ה מזמן לנו. לכן ה חבילה  שיש לנו בסופו של דבר, מושפעת ממה שהקב"ה הביא עלינו אבל גם מהדרך שבא בחרנו להגיב על הדברים - זה החלק שלנו ב חבילה. אתה שואל:  מדוע הבורא עושה דברים אלו  - התשובה היא שזו מטרת החיים בעולם הזה. להתקדם תוך כדי התמודדות עם קשיים. לאברהם היו חיים קלים? ליצחק? ליעקב? ליוסף? למשה? ליהושע? לשופטים? לשמואל? לשאול? לדוד? כל הדמויות בתנ"ך זכו להערכה על פי ההתמודדות שלהם עם הקשיים שהקב"ה הביא עליהם. לכל אחת מהדמויות שהזכרתי יש  חבילה  - מלאה מסירות ל-ד  בעשית צדק וחסד.
שאלה: ברד: ב"ה האם צריך להקפיד לקנות ברד רק במקום שיש לו תעודת כשרות או שניתן לקנות בכל קיוסק?
תשובה: וברכת ד  אם זה ללא טעם ורק קרח אפשר בכל מקום. שבת ושנה טובה יהודה הלוי עמיחי מכון התורה והארץ כפר דרום אשקלון
שאלה: ברכה לרכב חדש: קנינו רכב חדש והשאלה איזה ברכה צריך לקרוא והאם גם אשה יכולה לברך או שרק גבר? בכבוד רב, גלי
תשובה: המנהג הוא לברך שהחיינו על פרי חדש או בגד חדש ולפטור בכך את הרכב החדש (פסקי תשובות או"ח סימן רכג  סעיף ו, וזאת הברכה פרק יח, בן איש חי הלכות שנה א  פרשת ראה הלכה ה -ו ). גם אישה יכולה לברך שהחיינו. ברכה והצלחה.
שאלה: זרע לבטלה וקרי לילה: הבנתי שאם שומרים 40 יום את הברית ולא מוציאים זרע לבטלה החטא נסלח לי,אבל מה קורה במצב של קרי לילה? זה אומר שחטאתי?אני צריך לספור את הימים מההתחלה? כי זה לא ממש בשליטתי. לך הרב ושבוע טוב ומבורך.
תשובה: עיין
שאלה: פרגולה כשרה לסוכה: בימים אלו אנו מתכוונים להזמין פרגולה מעץ שתשמש אותנו גם כסוכה בסוכות. רצינו לשאול האם יש דברים שעלינו להקפיד עליהם ולבקש מהנגר שיעשה, כדי שהפרגולה תהיה כשרה לשימוש גם כסוכה. הפרגולה אמורה לתת צל ע"י לייטים צפופים, או ע"י הנחת במבוק על גבי לייטים עם רווח. חני
תשובה: וברכת ד  תתחדשו ותהנו. יש לבדוק שהלייסטים לא יהיו דבוקים זה לזה, ולא קשורים זה לזה אלא מונחים, כמו כן יש להשתדל שהמסגרת שעליה מונחת הפרגולה לא תהיה ממתכת. כמו כן את הלייסטים יש לחתוך לשם מצוות סוכה ולא ככלי. שבת ושנה טובה יהודה הלוי עמיחי מכון התורה והארץ כפר דרום אשקלון
שאלה: בית כנסת או עזרה בטיפול בתינוקות?: ברוך השם יש לי 2 תינוקות בגילאי 3 חודשים ובגיל שנה ושלושה חודשים (הפרש של שנה ביניהם). המצב הוא, שקשה מאוד לאשתי לבד לטפל בשניהם, מה שגורם לי לא ללכת לבית - הכנסת בשבת לדוגמא אלא להתפלל בבית תפילה קצרה, שלא לדבר על ימות החול שגם בהם אני נאלץ להתפלל תפילה קצרה כדי שאוכל אחר-כך לעזור לאשתי עם שני הקטנטנים. השאלה שלי היא כיצד באמת מתנהלים בסיטואציה שכזו? כיצד הורים דתיים אחרים מתנהלים? אולי חסרים לאשתי כלים לטיפול נכון במצב בו יש מס ילדים קטנים בבית? אני מרגיש רע עם זה שאני לא הולך לבית-הכנסת אך מצד שני אני מרחם על אשתי ואני לא יודע מה נכון לעשות. מראש על התשובה.
תשובה: וברכת ד  מזל טוב להולדת הבן הקטן. הרגשתך נכונה מאד, גמילות חסד הוא חיוב של תורה, והגמ  אומרת שהתורה תחילתה חסד וסופה חסד. יש אנשים שטועים וחושבים שגמילות חסד היא מצווה רק עם אנשים אחרים, אבל לא כך הדין, אלא גמילות חסד מתחילה בבית פנימה, האדם עם עצמו, רעייתו ובני ביתו. מאידך גיסא אדם יכול לפטור עצמו מכל המצוות מכיוון שהוא יאמר אני גומל חסד עם בני ביתי, ולכן אני פטור מתפילה ועבודה, שהרי בשעה זו אני דואג להם לאוכל, והגומל חסדים פטור מתפילה ותורה. אלא שהדרכת ח היא שיש לעשות דברים מסוימים במשך היום (חול, שבת חג). כשם שאדם הולך לעבודה ואיננו נשאר בבית כדי לגמול חסד עם אשתו או בני ביתו. על כן צריך להגיע למצב של איזון, דהיינו יכול לקרות מקרה שהילדים חולים וכדו, ואז נשארים באופן מקרי בבית, אבל אין גידול הילדים בפני עצמו מתיר להמנע מתפילה. אפשר לקום יותר מוקדם, דהיינו כותיקין ואח"כ לחזור הביתה ולעזור לאשה בשמחה. או ללכת יותר מאוחר (אם זה אפשרי), אין להמנע מתפילה במניין באופן קבוע על סמך טענת עזרה, אלא יש להגיע לאיזון אמיתי, כאשר יש יוצאים מהכלל, כגון שהאשה צריכה ללכת למקום מסויים, יש מקום לומר שאני נשאר לעזור ובמקרה אני לא הולך לתפילה במניין, אבל באופן קבוע יש לבנות מערכת שהתפילה בציבור היא בבסיס, כפי שאדם יוצא לעבודתו. בהצלחה ובשמחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: צניעות: רציתי לשאול אם לבשית גרביים ארוכות הנה הלכה בנושא צניעות אצל נשים או החמרה והאם יש מקןר לכך
תשובה: וברכת ד  נראה שמעיקר הדין יש ללכת עם גרבים עד כף הרגל. אבל מכיוון שיש פוסקים שהקלו אי אפשר להכריח או לכפות על כך, שהרי יש על מי שיסמכו. לכן מי שרוצה ללכת בדרכי הצניעות והטהרה בודאי ראוי שתלך עם גרביים, אבל מי שקשה לה או סיבות אחרות יכולה לסמוך על הדעות המקילות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: צביעת שיער: אני בתהליך התחזקות אבל זה קשה לי. אני כן אוהבת מאודדד את הקב"ה ואני באמת רוצה להתחזק באמת. ויש דברים שברוך ה לא קשים לי וברוך ה זה הרוב, אבל הקטע שקשה לי ביותר זה השיער והקטע גם של להתאפר מחוץ לבית ולהיראות יפה כמו שאני אוהבת. אני כן ברוך ה מצליחה שהשיער שלי יהיה אסוף אבל זה קשה לי, ומדי פעם אני חושבת שבגלל שקשה לי אז אני צריכה לוותר רק על זה בינתיים ובינתיים להמשיך להתחזק בדברים אחרים ואז כשאני יהיה חזקה יותר אז זה יהיה לי אולי קל יותר בעזרת ה ואני גם יתגבר בזה ויצליח גם לשמור את ההלכה הזאת. מה ההצעה והאם אני צודקת? דבר שני אני מאוד הובססית לשיער שלי ולמראה אבל אני שומרת על צניעות וברוך ה לקחתי על עצמי לפני פחות מחודשיים, ללבוש חולצות עם שרוולים ארוכים וכמו שאמרתי לא קשה לי ברוך ה לאל הצניעות בקטע הליבושי, וגם לפני כמה חודשים הורדתי גם את הנעלי עקב, וגם ברוך ה בקטע הדיבורי אני משתדלת לא לקלל או לדבר לא יפה ופשוט לשמור על הצניעות. אבל השיער. האם מותר לי לצבוע את השיער?, אני באמת אוהבת את הצבע של השיער שלי אבל באלי קצת לשנות. והאמת שגם באלי כל כךךך לפזר אותו מדי פעם. אבל.אסור. קיצור התקופה שאני עוברת בקטע של ההתחזקות קצת קשה לי וגם אנשים פשוט צוחקים עליי וגם סיפרתי לאבא שלי ולמשפחה של שכולם חילוניים חוץ מאמא שלי שאני רוצה להתחתן עם חרידי ובשידוך (דרך אגב יש מלא דברים לויתרתי כדי להתחזק ולהקב"ה כמו להפרד מחבר שלי ובכלל להפרד מההרגשה של מזה להיות עם חבר ומערכת יחסים) וקרה דברים אבל אני אדבר על אבא שלי. הוא פשוט זילזל בזה ואמר מה פתאום אם כבר דתי אז לא חרידי וכו. אוף באלי לבכות, קיצור ממש קשה לי. אני אשמח לצעה וכל מה שאתה חושב. ושבוע טוב
תשובה: ראשית אברך שיצליח ה  דרכך, ותמשיכי להתחזק ביראת שמים מידות וצניעות. בנוגע לשאלותיך: 1. יש מחלוקת בפוסקים האם אישה שאינה נשואה צריכה ללכת עם שיער אסוף או שאפשר שיער פזור. הרבה פוסקים מקילים ואומרים שמותר לאישה שאינה נשואה ללכת עם שיער פזור, ולכן אם קשה לך לאסוף את השיער -מותר לך ללכת כרגע פזור. 2. כמו כן, מותר לך לצבוע את השיער בתנאי שזה לא יהיה צבע מוזר המושך תשומת לב מיותרת (לצבוע את השער בצבע ירוק לדוגמא, זה צבע מוזר, ומושך תשומת לב מיותרת). 3. ממליץ לך ללכת כל השנה, ובמיוחד בחודש אלול למדרשה (תלוי איפה את גרה. יש מדרשת צפנת בצפת, ויש מדרשת שושנת אביב בתל אביב, אלו מדרשות מצויינות) על מנת לשמוע שיעורים באמונה ויראת ה  טהורה. בנוגע לשידוך: תחפשי בחור צדיק עם יראת שמים טהורה, עם השקפה חזקה ויציבה, השקפה שמכילה את כלל ישראל, אוהבת כל יהודי, ואינה אומרת רק אני טוב וכל השאר אינם טובים. אין זה משני אם תקראי לזה "דתי" או "חרדי", העיקר שיעבוד את ה  מתוך שמחה, עומק, ודבקות. ברכה והצלחה בכל.
שאלה: גלולות למניעת הריון: לכבוד הרב! אני אישה לאחר לידת בן ראשון. אני ובעלי משתדלים בכול מאודנו לשמור על הלכות הנידה לאחר הלידה ועל טהרת המשפחה. בעניין אחר,רציתי לשאול אם זה קצת קשה לי להכנס להריון מיד,ברור לי שאני ארצה בע ה עוד ילדים אבל עכשיו אני מתכוונת לשמור קצת האם יש איסור בכך שאני אקח גלולות.?האם יש בכך בעיה
תשובה: וברכת ד  מזל טוב להולדת הבן, תזכו לגדלו לתורה חופה ומעשים טובים. שאלות של מניעת הריון מקובל שלא עונים במיילים, אלא בשיחה אישית עם רב. יש מקום למה שאת מעלה, ויש פעמים שמתירים, אולם כדי לפסוק בדברים חמורים אלו, יש לשבת לשחה עם רב ת"ח שאתם מעריכים אותו, ויש לו את הידע הנדרש. כמו כן אם התשובה היא כן, עולה מיד השאלה באיזה אמצעים להשתמש. על כן הדרך הנכונה היא לפנות לרב שאתם מכירים ומוקירים. שוב ברכת מזל טוב בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: נפילה באינטרנט לבנות מול הדרכה: שבוע טוב! כל הכבוד על עבודת הקודש. האם בת שנופלת באינטרנט בדברים לא צנועים, ראויה להיות מדריכה?
תשובה: חברה יקרה, נראה שלא יכולת למצוא זמן מתאים יותר לשאלה שלך מהתקופה הזאת של השנה. עכשיו, כשאנחנו נמצאים בימים של חשבון נפש וחזרה בתשובה, אנחנו מעיזים להסתכל גם על הצדדים הפחות טובים שיש בנו, ולהודות שהם קיימים. אל תזלזלי בשלב הזה, זה נראה לך אולי ברור מאליו, אבל זה מאוד מאוד קשה. עצם זה שאת מעיזה לשאול את השאלה מעיד על האומץ והכוחות שיש לך, ועל כך אני מעריכה אותך. מדריכה היא דמות חינוכית שאמורה להנחות את הבנות, ולהיות דוגמא אישית בשבילם. כזאת שהם יסתכלו עליה, וירצו להיות כמוה. לכן, זה נראה לנו מוזר לתת לבת שיש לה גם צדדים שליליים להנחות את הבנות. אולי היא לא ראויה? אולי היא תשפיע עליהם לרעה? איך מי שנופלת בעצמה יכולה לעמוד מולן ולומר להן מה לעשות? ועוד המון שאלות שצפות לנו ומשפיעות עלינו. אבל אני רוצה להציע הסתכלות הפוכה- " אין צדיק בארץ אשר יעשה טוב ולא יחטא" (קהלת ז, כ ). קהלת מלמד אותנו שאף אחד לא מושלם, לכל אחד יש את החסרונות ואת ההתמודדויות שלו. לחפש מדריכה מושלמת שאני רוצה שכל הבנות יהיו בדיוק כמוה זה בלתי אפשרי. זה בלתי אפשרי, וזה גם לא כדאי. אני לא רוצה שכולם יהיו אותו דבר, אחרת העולם יהיה נורא משעמם. אני לא מחפשת מדריכה שתנסה להפוך את הבנות להיות כמוה, אלא אני מחפשת מדריכה שתקדם את הבנות להיות יותר טובות במה שהן. להוציא את הכוחות הגלומים בהן. הערצה עיוורת של מדריכה  מושלמת  עלולה להיות גם מסוכנת. לכן, השאלה בעיניי היא לא אם המדריכה נופלת, אלא מה היא עושה עם הנפילה שלה. אם היא מתעלמת ממנה, או יותר גרוע- מצדיקה את זה, אז באמת יש פה בעיה. אבל, אם היא מודעת לחסרונות שלה, ומנסה לעבוד על המידות, ולחזור בתשובה, אז בעיניי היא יכולה להיות מדריכה מצויינת. מדריכה שמראה לבנות שהחיים לא תמיד קלים, ומנחה אותן איך לעבוד על המידות שלהן ואיך להתגבר על קשיים. שאלה נוספת שכדאי לשים אליה לב היא האם הבנות מודעות לנפילות של המדריכה, או לא. אם מדובר במעשים שהבנות יכולות לראות, ולקחת מהם דוגמא אישית, אז באמת ישנה סכנה שהבנות לא יבינו את הדברים נכון, ויחשיבו שאם המדריכה עושה אז גם להם מותר. אבל אם אלה דברים שנעשים בבית, אז אין סכנה שהבנות יפלו בעקבותיה (בתנאי כמובן שהיא לא מתפארת במעשים), והשאלה היחידה היא שאלת הכנות של המדריכה- "איך אני יכולה לעמוד מול הבנות ולהטיף להם לדברים שאני בעצמי נופלת בהם?". לכן אני חושבת שהשאלה היא מאיזה מקום המדריכה באה, אם היא מטיפה לבנות, ויוצרת תחושה שהיא מושלמת, או שהיא מנסה להתקדם איתם יחד. אם היא מטיפה באמת יכולה להיות תחושה של צביעות, אבל אם היא מנסה להתקדם יחד ואומרת לבנות שגם לה יש במה להשתפר, (ולא צריך לפרט), אז היא יכולה דרך הניסיונות שלה להתקרב לבנות, ולהתקדם יחד איתן. גם הידיעה שיש לך אחריות על בנות נוספות יכולה לדרבן אותך להשקיע יותר, ולהתגבר על הקשיים. בקיצור, אני חושבת שעם ענווה ורצון לשנות מדריכה שמתמודדת עם נפילות יכולה להיות מדריכה מאוד טובה, הכל תלוי כמובן במקום ממנו היא באה. המון בהצלחה, ושנצליח כולנו לחזור בתשובה, יעל yaelkagam gmail.com
שאלה: מוזיקה לועזית:! אני מאוד אוהבת לשמוע מוזיקה לועזית וזו באמת המוזיקה שאני שומעת כל הזמן, אולם כל הזמן כשאני שומעת יש בי חלק לא ברור שאומר לי לא לשמוע ואני לא יודעת למה. בנוסף לזה מתחילות לרוץ המחשבות על העתיד- איך אני רוצה שהבית שלי יראה ואני חושבת שאני לא ארצה שהילדים שלי ישמעו את המוזיקה הזאת. אני מוכנה לקבל על עצמי להפסיק לשמוע מוזיקה לועזית, אבל לפני זה, אני רוצה באמת לעבור בירור אמיתי וכנה עם עצמי שאני יודעת למה אני עושה את זה כי בנתיים הדבר לא ברור לי עד הסוף, קשה לי להבין את העניין הזה שאם אני אשמע מוזיקה כזאת זה יזיק ואם אשמע מוזיקה אחרת זה לא יזיק. מה באמת הבעיה השורשית במוזיקה? למה זה דבר שנותנים עליו כ"כ הרבה תשומת לב? אני לא מחפשת לעצמי הקלות, אני מבינה שיש דברים שפשוט חייבים לעשות כי זה מה שצריך לעשות אבל אני פשוט מחפשת תשובות כדי שדברים שאני אעשה יעשו גם מתוך הבנה, רצון, אמונה ואהבה. ותזכו למצוות!
תשובה: וברכת ד  מוזיקה לועזית יש בה מספר חלקים. א. מוזיקה דתית לועזית, שאותם אסור לשמוע. ב. מוזיקה של שירי עגבים ופריצות שזה בין בעברית בין בלועזית אסור לשמוע. ג. מוזיקה עממית פולקלור, עליה אין איסור הלכתי. גם בפולקלור יש בעיות במוזיקה לועזית כאשר היא במקצב שאיננו מתאים לנפש היהודית, שהיא בעלת שילובי מנגינות והתאמה, לא מוזיקה מקפיצה ומעוררת לדברי חשק. על כן באופן עקרוני אין איסור בדברים שאינם מיסות (תפילות נוצריות) או שירי עגבים, אבל יש לבחון האם השירים שאת שומעת מתאימים לנפש בריאה ומתקדמת בעבודת הבורא. כבר כתב הרמב"ם שכל הנאות המותרות יש לעשות אותם לצורך עבודת הבורא, ולכן אם המוזיקה הזאת עושה אותך טובה יותר או שלמה יותר אפשר להקשיב למרות שהיא במילים לועזיות, אבל אם המוזיקה משנה את ההקשבה היהודית הפנימית ואיננה מביאה לתוספת ביראת שמים, אין ראוי להקשיב אליה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אלימות בין אחים: הם מותר להרים יד על אחים קטנים? אם כן אז מתי? ואיך? יש לי אחות בת 13 לא בדיוק הרמתי עלייה יד אלא אחזתי אותה בידיים וגררתי אותה לחדר שלה ב 2 בלילה אחרי שהחליטה שהיא מתפרעת ורוצה לעשות דווקא, זאת לאחר הסברים רבים שזה מפריע ויש בני בית שישנים. היא התעקשה שהיא תעשה מה שהיא רוצה. טענה שאני לא יכול לקבוע לה מה לעשות. אחרי שהיא חצתה מבחינתי גבול הרגשתי שהיא צריכה להבין שהיא לא יכול לעשות מה שהיא רוצה ולכל דבר יש גבול וכשחוצים אותו נענשים בהתאם. איך לנהוג במצב שכזה? אני מרגיש לא טוב שהייתי צריך להשתמש בידיים.
תשובה: וברכת ד  א. הרגשתך שאין להשתמש בידים לפתרון בעיות משפחתיות היא הרגשה נכונה ובריאה. ב. באופן עקרוני אסור להרים יד על אף אדם. ג. אם אדם מפריע לשני לישון (כפי הכתוב במכתב) יש בכך מעין סוג של רודף או אדם שרואים אותו שהוא רץ על מנת להזיק את חברי, ומותר במקרה כזה, להציל את חברי, אלא שיש לעשות זאת בדיוק במדה. דהיינו אין לעשות נזק שלא נצרך או אם יש אפשרות למעט אין להרבות. כגון אם אפשר על ידי נעילת דלת אין להפעיל אלימות ממשית, וכן הלאה. כל הכאה שאינה לתועלת או לצורך הצלה ממש יש בה איסור של "לא תוסיף". בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות תוספי מזון: לכל מאן דבעי אני מתאמן בחדר כושר ומעוניין לשתות תוספי מזון לבניית שריר. האם מישהו יכול לעזור לי בנושא כשרות? האם יש כשרות לתוספי מזון שכאלו? אבקות חלבון? גיינרים?
תשובה: וברכת ד  יש תוספי מזון שהם כשרים. אפשר לברר באתרים של תוספי מזון. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: פתיחת מזל: ובוקר טוב. פעם ראשונה שאני פונה לרב. אציין כי הנני בחורה חילונית בעברי הייתי מסורתית. רציתי לשאול אם יכול להיות שבית מגוריי מקולל? אימי נפטרה מסרטן לפני 13 שנה. אחותי הבכורה שגרה לידי שנה שעברה הפילה בחודש שמיני עובר. אתמול לצערנו הפילה שוב החודש שביעי.שירלי אחותי השניה אינה מוצאת את עצמה בגיל 30 ללא זוגיות ואהבה וגם אני כבר 3 שנים ללא זוגיות. אני פונה אלייך בתקוה להדרכה או תפילה שתפיל מעלינו את הקושי הזה. אציין שאחות נוספת גרה לא בבית זה ונראה כאילו חייה התאזנו בלי עין הרע.
תשובה: הקב"ה לא מחלק את הייסורים שווה בין כולם. יש מי שסובל יותר ויש מי שלא סובל. איננו יודעים מדוע. אני לא מכיר בהלכה מושג שנקרא "פתיחת מזל" לכן אין לי מה לומר על כך. בהלכה קובעים שהתגובה הנכונה על ייסורים זה לעשות תשובה. יש מאמר קצת יותר רחב: ותשובה ותפילה וצדקה - מעבירין את רוע הגזרה. כך שאפשר ורצוי להוסיף לתשובה גם תפילה וצדקה: תשובה מתחילה בהכרה בחטא - לברר מה לא נכון אצלנו. ממשיכה בחרטה - להפסיק לחטוא (עד כמה שיכולים - כאן מתחייב תהליך. אי אפשר להתהפך ביום אחד) להתחרט על כל החטאים. התשובה מסתיימת בקבלה לעתיד - להתחייב להתנהג אחרת ולא לחזור שוב לדרך של החטא. תפילה - אישה חייבת בתפילה אחת ביום. אפשר ורצוי כמובן להוסיף בקשות על הקשיים והדאגות שלנו - אלו תפילות פרטיות שמשתלבות בתוך המצווה של תפילה בסידור. צדקה (המידה הראויה נקראת  מעשר כספים  - עשירית מההכנסה) נותנים לעניים או ללומדי תורה. אחרי הכל ולמרות הכל - אין לנו הבטחה שהכל בהכרח יסתדר. לעיתים הקב"ה מכביד עלינו, לעיתים מכביד מאוד מאוד - צריך ללמוד להפוך הכל לטובה. מתוך הסבל והייסורים להתחזק באמונה ובמעשים טובים. כך הופכים את הרע לטוב ואת הקושי ליתרון.
שאלה: סדנאות שוקולד: אבקש לברר לגבי "הפוטיפרים של אביטל" בבנימינה. מחזיקה תעודת כשרות בת תוקף של רבנות בנימינה ואומרת בע"פ שהמוצרים שלה מהדרין. אנחנו מקפידים על רמת מהדרין האם ניתן לסמוך? מדובר על סדנאות שכוללות טעימות ולקיחה הביתה.
תשובה: הדרך הטובה ונכונה ביותר לבדוק את זה הוא על ידי שיחה עם המשגיח של המקום. בדרך כלל מהדרין זה מהדרין, וכשרות רגילה בהחלט אינו מהדרין. אבל בכל אופן תדברו עם המשגיח כי יש יוצאים מין הכלל הזה.
שאלה: שמירת הברית 40 יום: הבנתי שאם שומרים 40 יום את הברית ולא מוציאים זרע לבטלה החטא נסלח לי,אבל מה קורה במצב של קרי לילה? זה אומר שחטאתי? אני צריך לספור את הימים מההתחלה? כי זה לא ממש בשליטתי. לך הרב ושבוע טוב ומבורך.
תשובה: לא מצאתי מקור מובהק ש- 40 יום של שמירה מבטיחים סליחה. לכן קשה לי לומר לך אם השמירה כוללת או לא כוללת מקרה לילה. הואיל ואתה מבקש להתחזק בנושא, אני מביא לך שלשה קישורים שיסייעו לך להתחזק:
שאלה: בר מצווה: בני נולד ב9 12 2000 יב בכסלו. מועד בר המצווה הוא 15 11 2013 יום ו פרשת וישלח. בכוונתנו. טקס בכותל ביום חול ושבת בר מצווה האם ניתן להגיע לכותל להנחת תפילין ושיעלה לתורה ביום ה 14 11 2013? האם יש חובה לעליה לתורה באמצע השבוע? האם ניתן לעשות תטקס הנחת התפילין ביום ו ה 15 11 2013? ועליה לתורה ביום שבת פרשת וישלח
תשובה: לכם ומזל טוב, ביום חמישי הוא עדיין איננו בר מצוה מותר ואף רצוי להניח תפילין לפני הגיעו למצוות אבל אין הוא עולה לתורה לפני כן. לפיכך - תפילין כן עליה לתורה לא ביום שישי (מתפילת ערבית בלילה שבין חמישי לשישי) הוא חייב במצוות לכל דבר וענין והוא יכול להיות שליח ציבור וכד. הנחת תפילין בכותל ביום שישי (ללא קריאה בתורה) היא רעיון מצוין. זה יום בר המצווה שלו! השבת שאחרי כן היא חגיגה שולית ביחס ליום שישי. אין שום חובה לעלות לתורה באמצע השבוע ויום השבת זו ההזדמנות הראשונה של חייו לעלות לתורה בברכת שנה טובה ובהצלחה שיקפיד לשמור מצוות ולהניח תפילין כל ימיו דוד לוי 098987548
שאלה: הקדמת עלייה לתורה: בננו יהיה בע"ה בן 13 בח בניסן של שנת ה תשע"ד, והעלייה לתורה שלו תחול ביום חמישי י בניסן, וכן שבת החתן תהיה ב- י"ב בניסן. ברצוני לשאול אם אפשר להקדים את העלייה לתורה בשבוע, וכן את שבת החתן? וזאת בגלל הסמיכות לחג הפסח וההתארגנויות הכרוכות בו. אודה לך על תשובתך
תשובה: ראשית, שתהיה כניסתו לעול מצוות בשמחה, ויהיה בשעה טובה ומוצלחת. כיוון שהוא לא יהיה בן שלוש עשרה שנה ויום אחד בשבת החתן שלו - לא יוכל לעלות לתורה אז. אפשר לעשות להפך - שיעלה לתורה ביום חמישי במובן המצומצם של הארגון, ואת שבת חתן לעשות במועד מאוחר יותר.
שאלה: כספי מעשרות: כבוד הרב בעלי ואני התחתנו ב"ה לא מזמן. בעלי לא היה בישיבת הסדר במכינה ולא הייתה תקופה בחייו בו צבר או רכש ספרי קודש. אנו מפרישים כל חודש כספי מעשרות ורצינו לדעת אם יש אפשרות להשתמש בכספי המעשרות לקניית ספרי קודש והלכה לביתנו או שצריך לתת את זה דווקא לעמותות נזקקים. אנחנו שנינו עובדים ושנה הבאה שנינו סטודנטים ומאוד היינו רוצים להרחיב לבנות את ארון הקודש שלנו. על הקדשת הזמן למענה.
תשובה: אמנם בעבר, כתבו כמה פוסקים שבשעת הצורך אפשר לקנות מכספי מעשר כספים ספרי קודש, ולכתוב עליהם שנקנו מכספי מעשר, כדי שידעו הכל שהם רשאים ללמוד בהם (ש"ך רמט, ג, ט"ז א). אולם הם דברו בזמן שהספרים היו שווים למשכורת חודשית, ומי שהיה קונה ספר ומוכן להשאילו לאחרים, היה עושה בזה חסד גדול, ורבים היו נעזרים בו ללימוד ממש. ואף שיש מקילים בזה גם כיום, נראה למעשה, שכיום שהספרים זולים, אין בזה צורך לרבים, ולכן אין לקנות בכספי מעשר ספרי קודש ללימוד פרטי. ולהלן הרחבה ומקור התשובה מספר פניני הלכה מאת הרב אליעזר מלמד שליט"א ועיין בספר באתר ישיבה אייל משה יש אומרים שכספי מעשר הכספים צריכים להיות מופנים לצדקה לעניים, והטוב ביותר לעניים לומדי תורה, אבל אסור להפנותם לשאר צרכי מצווה, כמו בניית בית כנסת (מהרי"ל כמובא ברמ"א יו"ד רמט, א). ויש אומרים שמותר להשתמש בכספי המעשר גם לשאר צורכי מצווה, כמו בניית בית כנסת או קניית ספרים לבית הכנסת (מהר"ם כמובא במהרש"ל וש"ך רמט, ג). ואם זה שהתחיל להפריש מעשר קיבל על עצמו ליתנו לעניים, לכל הדעות אסור לו לתת אותו לשאר צורכי מצווה. והמנהג למעשה, שאפשר לתת את המעשר גם לשאר צורכי מצווה כגון בניית בית כנסת או יישוב הארץ, אלא שלכתחילה יש להעדיף ליתנו לעניים או ללומדי תורה. שאלה : האם מותר לקנות ספרי קודש מכספי מעשר, ולכתוב עליהם שהם מכספי מעשר וכל מי שירצה יוכל ללמוד בהם? תשובה : אמנם בעבר, כתבו כמה פוסקים שבשעת הצורך אפשר לקנות מכספי מעשר כספים ספרי קודש, ולכתוב עליהם שנקנו מכספי מעשר, כדי שידעו הכל שהם רשאים ללמוד בהם (ש"ך רמט, ג, ט"ז א). אולם הם דברו בזמן שהספרים היו שווים למשכורת חודשית, ומי שהיה קונה ספר ומוכן להשאילו לאחרים, היה עושה בזה חסד גדול, ורבים היו נעזרים בו ללימוד ממש. ואף שיש מקילים בזה גם כיום, נראה למעשה, שכיום שהספרים זולים, אין בזה צורך לרבים, ולכן אין לקנות בכספי מעשר ספרי קודש ללימוד פרטי. אמנם מי שרוצה ללמוד בספר מסוים, ואם יפריש מעשר לצדקה, לא יוכל לקנות את הספר הזה, והוא באמת רוצה ללמוד בו, הרי שהוא מוגדר כעני ופטור מהפרשת מעשר, ואם ירצה להדר, יוכל לכתוב שהוא מכספי מעשר כספים, כדי שישתדל להשאילו לאחרים או שלאחר זמן יתרום אותו לבית מדרש
שאלה: אירוח בחופש: אנו מכירים משפחה חד הורית בעלת קשיים כלכליים קשים, אנו מנסים לעזור ושולחים מדי פעם חבילות מזון ובגדים. עשכשיו בחופש הגדול חשבתי לארח את אחת מהבנות (בת 15) ליומיים בביתנו. בן זוגי טוען כי אירוח כזה עשוי לצער את הבת המתארחת ולגרום לה קנאה. אבקש לקבל הדרכתכם בנושא מה דעת ההלכה? מה הדבר הנכון והראוי? האם לארח את הבת אצלנו (ב"ה יש לנו בשפע) או למצוא דרך אחרת?
תשובה: לך. חכמינו הדריכו אותנו כיצד לחגוג את החגים, וכך כתב "הנשר הגדול", הרמב"ם (הלכות שביתת יום טוב, פרק ו, הלכה י"ח): כשהוא אוכל ושותה (בחג) חייב להאכיל (על פי מצוות התורה, דברים ט"ז) לגר ליתום ולאלמנה עם שאר העניים האומללים. אבל מי שנועל דלתות חצרו, ואוכל ושותה הוא ובניו ואשתו, ואינו מאכיל ומשקה לעניים ולמרי נפש, אין זו שמחת מצוה, אלא שמחת כריסו. ושמחה כזו- קלון היא להם." ניתן להבין כי הרמב"ם לא חשש מקנאת העניים, או בני העניים. תזמינו את הבת אליכם, שתשמח ותהנה, וה  ישלם לכם על פועלכם. שנה טובה!
שאלה: חלב וגבינות בהולנד: אנשים שכשרות חשובה להם אמורים לשהות כשבועיים בהולנד עם ילדים. שאלתנו היא האם ניתן לצרוך מוצרי חלב ללא חשש במדינה זו? האם ישנה איזו רשימה של מוצרים כשרים ללא חשש? אם ישנו מקור המרכז את הכשרות בהולנד נשמח לקבל אליו קישור. אילן.
תשובה: באירופה אין אחידות במערכת הכשרות כי באמת אין מערכת אחת אלא הרבה מערכות פרטיות וכל אחד פועל על פי רמת הכשרות שהוא קבע לעצמו. עיין ועיין עוד
שאלה: שיטת סילבה ומדיטציה: אני מאוד מתעניינת בשיטות פסיכולוגיות אלטרנטיביות. קראתי הרבה חומר בתחום בחודשים האחרונים ומרגישה מאוד מוגבלת. כל המאמרים שאני קוראת אומרים שמדיטציה, יוגה, צ אקרות, שיטת סילבה וכדומה אסורים לפי היהדות. אני מאוד מתוסכלת. האם שיטות אלו נחשבות עבודה זרה? האם הן אסורות הלכתית? האם יש תחום שאליו אני יכולה להיכנס שעובד על חשיבה חיובית, בריאה וגדולה יותר שמתאימה לערכי היהדות? אני לא מנסה להיכנס לדברים קבליים בכלל, אני רק אוהבת את הרעיון שאפשר להרגיל את המוח והמחשבה לחשוב טוב יותר. האם אין משהו שאני כן יכולה ללמוד אותו? אני גם מרגישה שלמצוא את הדברים ביהדות כמעט בלתי אפשרי. אבל על האינטרנט זה מאוד נגיש. מדוע היהדות מקשה בעניין זה? אשמח מאוד לתשובה מפורטת לגבי השיטות שהזכרתי. אני רוצה להבין את הנושא הזה לעומק, ולדעת מה מותר לא רק מה אסור. חני.
תשובה: מצאתי מאמר יפה של הרב ד"ר נתן אופיר. הוא מציין שהרב אריה קפלן כתב אודות דרכים יהודיות כשרות בנושא.
שאלה: הלכות שבת: 1. האם מותר לטלטל מזוודה או תיק בשבת? 2. האם מותר לפתוח ארון מגירה שיש בהם מוקצה כדי לקחת אוכל? 3. האם מותר לגרד פצע בשבת?
תשובה: 1. מותר לטלטל מזוודה או תיק בשני תנאים: א. אין בהם מוקצה. ב. במקום יש ערוב. 2. מותר לפתוח ארון ולמשוך מגירה שיש בהם מוקצה בתנאי שיש שם גם דברים שאינם מוקצה והם נדרשים לשבת כמו אוכל או ספר. המדף או המגירה נקראים: "בסיס לדבר המותר ודבר האסור". 3. כאשר יש חשש שהגירוד יקלף עור יבש וכד  אסור לגרד. אבל אם זה גירוד של גירוי בלבד (כמו שמגרדים עקיצת יתוש) מותר.